ddrg/super_eurlex huggingface dataset:
(5)

Klorofenapüüri, folpeedi ja lambda-tsühalotriini puhul, millel on olemas akuutne standarddoos, on tarbijate akuutset kokkupuudet nende pestitsiididega toiduainete kaudu, mis võivad sisaldada nende pestitsiidide jääke, hinnatud ja mõõdetud vastavalt Euroopa Ühenduses kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid. Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitsmise kohta, (5) on arvesse võetud. Toidu kaudu omastamise hindamise põhjal tuleks kõnealuste pestitsiidide jääkide piirnormid kindlaks määrata viisil, mis tagab, et ei ületata akuutset standarddoosi. Teiste ainete puhul on kättesaadava teabe hindamine näidanud, et akuutset standarddoosi ei nõuta ja seetõttu ei ole lühiajaline hinnang vajalik.
(3)

Kuni Euroopa Toiduohutusamet ei ole nende ainete hindamist lõpetanud, on komisjoni direktiiviga 2004/6/EÜ (3) ette nähtud, et liikmesriigid võivad kuni 31. detsembrini 2006 lubada oma territooriumil jätkuvalt kaubelda kõnealuseid aineid sisaldavate toodetega, tingimusel et on täidetud teatavad ohutusega seotud nõuded.
(3)

Naatriumjodaat ja värvaine CI 45425 sisaldavad joodi ning on praegu loetletud vastavalt VI lisas lubatud säilitusainete ja IV lisas lubatud värvainete hulgas. Kuna sidusrühmadel puudub huvi kaitsta nende ainete kasutamist ning tarbekaupade teaduskomitee arvas, et kokkupuudet joodiga kosmeetikatoodete kaudu on vaja vähendada, tuleks kõnealuste ainete lubamised kehtetuks tunnistada.
(3)

Komisjon peab kehtestama üksikasjalikud eeskirjad nende täiendavate andmete esitamise ja hindamise kohta, mida on tarvis I lisasse kuulumise pikendamiseks. Seetõttu on eespool nimetatud toimeainete I lisasse kuulumise pikendamine põhjendatud ajavahemikuks, mis on vajalik selleks, et võimaldada teavitajatel oma taotlusi ette valmistada ja komisjonil hindamist korraldada ja otsust vastu võtta.
(8)

Hindamisaruande tulemusi silmas pidades on asjakohane nõuda, et tööstuslikuks kasutuseks lubatud tooteid tuleb kasutada sobivate isikukaitsevahenditega ning et on olemas juhised selle kohta, et vastavalt direktiivi 98/8/EÜ artikli 10 lõike 2 punkti i alapunktile d tuleb töödeldud puitu vahetult pärast töötlemist hoida mitteläbilaskval kõval alusel, et vältida väljavalguva biotsiidi otsest sattumist pinnasesse, ning et kogu väljavalgunud biotsiid tuleb koguda taaskasutamiseks või kõrvaldamiseks.
(4)

42 juuksevärvaine puhul, mis on loetletud direktiivi 76/768/EMÜ III lisa 2. osas, on tootmisharu lisainformatsiooni esitanud. See informatsioon on praegu tarbekaupade teaduskomitees hindamisel. Nende juuksevärvainete lõplik reguleerimine selle hindamise põhjal ning selle rakendamine liikmesriikide õigusesse peab aset leidma hiljemalt 31. detsembriks 2009. Seetõttu tuleks nende kasutamist kosmeetikatoodetes kõnealuse direktiivi III lisa 2. osas sätestatud piirangute ja tingimuste kohaselt pikendada kuni 31. detsembrini 2009.
2.

Artikkel 10 asendatakse järgmisega: „Artikkel 10 1. Jagunemislepingu läbivaatamist ja artikli 8 lõikes 1 sätestatud eksperdiaruannet ei nõuta, kui selles on kokku leppinud kõigi jagunemisel osalevate äriühingute kõik aktsionärid ja muude hääleõigust andvate väärtpaberite omanikud. 2. Liikmesriigid võivad sätestada, et artiklit 7 ning artikli 9 lõike 1 punkte c ja d ei kohaldata, kui selles on kokku leppinud kõigi jagunemisel osalevate äriühingute kõik aktsionärid ja muude hääleõigust andvate väärtpaberite omanikud.”
4.

Punkt 4 „Lubatud lisandid” asendatakse järgmisega: „4. Lubatud lisandid ja toorained a) Vitamiinid ja mineraaltoitained vastavalt määrusele (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta. (2) b) Punkti 3 alapunktis c osutatud valgusisalduse reguleerimiseks on lubatud kasutada järgmisi tooraineid: i) piimaretentaat Piimaretentaat on toode, mis on saadud piimavalgu kontsentreerimisel piima, madala rasvasisaldusega piima või rasvatu piima ultrafiltreerimise teel; ii) piimapermeaat Piimapermeaat on toode, mis on saadud piimast, madala rasvasisaldusega piimast või rasvatust piimast piimavalkude ja piimarasva eemaldamisel ultrafiltreerimise teel; ja iii) laktoos Laktoos on piima looduslik koostisosa, mida saadakse tavaliselt vadakust, mille veevaba laktoosi sisaldus kuivaines on vähemalt 99,0 % m/m. See võib olla veevaba või sisaldada üht kristallisatsioonivee molekuli või olla mõlema vormi segu.
(2)

Nimetatud toimeained on direktiivi 91/414/EMÜ I lisasse kantud kavandatud kasutusviisi kohta esitatud teabe hindamise alusel. Teatavad liikmesriigid on esitanud asjaomase teabe vastavalt kõnealuse direktiivi 91/414/EMÜ artikli 4 lõike 1 punktile f. Olemasolev teave on läbi vaadatud ja see on piisav teatavate jääkide piirnormide kindlaksmääramiseks.
(1)

Komisjoni 28. jaanuari 2005. aasta teatises ühenduse elavhõbedaalase strateegia kohta, mis käsitles kõiki elavhõbeda kasutusalasid, järeldati, et oleks asjakohane kehtestada ühenduse tasemel teatavate elavhõbedasisaldusega mitteelektriliste või mitteelektrooniliste mõõte- ja kontrollseadmete (mis on peamine elavhõbedasisaldusega tooterühm, mis on seni ühenduse meetmetega reguleerimata) turustamise piirangud.
(8)

Klorotaloniili ja ioksüniili puhul, millel on olemas akuutne standarddoos, on tarbijate akuutset kokkupuudet nende pestitsiididega toiduainete kaudu, mis võivad sisaldada nende pestitsiidide jääke, kontrollitud ja hinnatud vastavalt ühenduses kasutatavatele menetlustele ja tavadele, võttes arvesse Maailma Terviseorganisatsiooni avaldatud juhiseid. Arvesse on võetud taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitsmise kohta. (7) Toidu kaudu omastamise hindamise põhjal tuleks kõnealuste pestitsiidide jääkide piirnormid kindlaks määrata viisil, mis tagab, et ei ületata akuutset standarddoosi. Teiste ainete puhul on kättesaadava teabe hindamine näidanud, et akuutset standarddoosi ei nõuta ja seetõttu ei ole lühiajaline hinnang vajalik.
(7)

Seetõttu on vaja muuta direktiivide 76/895/EMÜ, 86/362/EMÜ, 86/363/EMÜ ja 90/642/EMÜ lisades määratud jääkide piirnorme, et oleks võimalik nõuetekohaselt jälgida ja kontrollida nende kasutamise keelust kinnipidamist ning kaitsta tarbijat. Kui jääkide piirnormid on kõnealuste direktiivide lisades juba määratletud, on asjakohane neid muuta. Kui jääkide piirnormid ei ole määratletud, on asjakohane need esmakordselt kehtestada.
(1)

Komisjonile on teatatud, et asiinfossmetüüli puhul võivad kehtivad jääkide piirnormid vajada läbivaatamist, võttes arvesse kättesaadavat uut teavet toksikoloogia ja tarbimise kohta. Komisjon on palunud vastavalt komisjoni direktiivile 91/414/EMÜ (5) asiinfossmetüüli puhul referentliikmesriigina tegutsenud liikmesriigil teha ettepanek jääkide piirnormide läbivaatamiseks ühenduses. Niisugune ettepanek edastati komisjonile.
(5)

Mitmete uuringute põhjal on selgunud, et asjaomaseid toimeaineid sisaldavad taimekaitsevahendid peaksid üldiselt vastama direktiivi 91/414/EMÜ artikli 5 lõike 1 punktides a ja b ning artikli 5 lõikes 3 ette nähtud nõuetele, eriti nende kasutusviiside puhul, mida uuriti ja mida komisjoni aruandes üksikasjalikult kirjeldati. Seetõttu on asjakohane lisada beflubutamiid ja Spodoptera exigua NPV kõnealuse direktiivi I lisasse, et tagada kõigis liikmesriikides asjaomaseid toimeaineid sisaldavate taimekaitsevahendite kasutuslubade väljaandmine kõnealuses direktiivis ette nähtud korras.
„32. Liigi Vitis L. taimed, v.a viljad ja seemned.

Ilma et see piiraks III lisa A osa punktis 15, IV lisa A osa II jao punktis 17 ja IV lisa B osa punktis 21.1 loetletud taimede puhul kohaldatavate sätete kohaldamist, ametlik kinnitus selle kohta, et a) taimed pärinevad ja on kasvanud sellise riigi tootmiskohas, kus organismi Grapevine flavescence dorée MLO ei teata esinevat või b) taimed pärinevad ja on kasvatatud sellisel ala asuvas tootmiskohas, mille on riigi ametlik taimekaitseorganisatsioon tunnistanud asjaomaste rahvusvaheliste standardite kohaselt organismi Grapevine flavescence dorée MLO suhtes vabaks või c) taimed pärinevad ja on kasvatatud kas Tšehhi Vabariigis, Prantsusmaal (Champagne-Ardenne, Lorraine ja Alsace) või Itaalias (Basilicata) või d) taimed pärinevad ja on kasvatatud tootmiskohas, kus: aa) emataimedel ei ole nende kasvukohas kahe viimase täieliku vegetatsiooniperioodi algusest täheldatud organismi Grapevine flavescence dorée MLO sümptomeid ja bb) ning i) taimedel ei ole nende tootmiskohas täheldatud organismi Grapevine flavescence dorée MLO sümptomeid; ega, ii) taimi on töödeldud 50 °C kuuma veega vähemalt 45 minutit, et kõrvaldada Grapevine flavescence dorée MLO .esinemine.”
(11)

Tuleb meenutada, et Austrial on maapiir Samnauntaliga, Šveitsi enklaaviga, milles kohaldatakse eraldi maksusüsteemi, mille tulemusel maksustamise tase on seal tunduvalt madalam, kui oleks eeskirjade alusel, mida kohaldatakse mujal Šveitsis, sealhulgas ka Graubündeni kantonis, mille osa Samnauntal on. Arvestades seda erilist olukorda, mille tõttu Austria kohaldab kooskõlas direktiivi 69/169/EMÜ artikli 5 lõikega 8 selle enklaavi suhtes tubakatoodetele madalamaid koguselisi piiranguid, on asjakohane lubada kõnealusel liikmesriigil kohaldada nimetatud direktiiviga tubakatoodetele sätestatud madalamat piirangut üksnes Samnauntali suhtes.
(4)

Pidades silmas nii käimasolevat arutelu vähendatud maksumäärade kasutamise üle kui ka seadusandlikku ettepanekut, mille komisjon on lubanud esitada, on asjakohane pikendada teatavaid erandeid kuni 2010. aasta lõpuni; sinnamaani on pikendatud vähendatud käibemaksumäära katselist kohaldamist töömahukate teenuste suhtes.
(7)

Atseetamipriidi, deltametriini, imasaliili, indoksakarbi, pümetrosiini, püraklostrobiini ja tiaklopriidi suhtes on kehtestatud akuutsed standarddoosid. Tarbijate akuutset kokkupuudet kõnealuse pestitsiidiga selliste toiduainete kaudu, mis võivad sisaldada nende pestitsiidide jääke, on hinnatud ja mõõdetud vastavalt ühenduses praegu kasutatavatele menetlustele ja tavadele, võttes arvesse Maailma Terviseorganisatsiooni avaldatud juhiseid. Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse kohta (6) on arvesse võetud. Toidu kaudu omastamise hindamise põhjal tuleks kõnealuste pestitsiidide jääkide piirnormid kindlaks määrata viisil, mis tagab, et ei ületata akuutset standarddoosi. Muude ainete puhul on kättesaadavate andmete hindamine näidanud, et akuutset standarddoosi ei ole vaja kehtestada ja seetõttu ei ole lühiajaline hinnang vajalik.
(6)

Erinevad uuringud näitavad, et süsinikdioksiidi sisaldavate biotsiidide kasutamisel näriliste tõrjevahendina võib eeldada, et need on üksnes vähesel määral ohtlikud inimestele, loomadele ja keskkonnale ning vastavad uuritud ja hindamisaruandes kirjeldatud kasutusviiside korral direktiivi 98/8/EÜ artikli 5 nõuetele. Seega on kohane kanda süsinikdioksiid I A lisasse, et kõikides liikmesriikides oleks võimalik süsinikdioksiidi sisaldavate biotsiidide näriliste tõrjevahendina kasutamise lube või registreerimistõendeid välja anda, muuta või tühistada vastavalt direktiivi 98/8/EÜ artikli 16 lõikele 3.
(6)

Uuringud näitavad, et difetialooni sisaldavate biotsiidide kasutamisel näriliste tõrjevahendina võib eeldada, et need ei kujuta ohtu inimesele, välja arvatud juhuslikud õnnetusjuhtumid lastega. Tehti kindlaks, et on olemas oht loomadele, kelle hävitamist ei taotleta, ja keskkonnale. Samas peetakse difetialooni praegusel ajal väga oluliseks rahva tervise ja hügieeni tagamise vahendiks. Seega on õigustatud difetialooni kandmine I lisasse, et kõikides liikmesriikides oleks võimalik difetialooni sisaldavate biotsiidide näriliste tõrjevahendina kasutamise lube välja anda, muuta või tühistada vastavalt direktiivi 98/8/EÜ artikli 16 lõikele 3.
(6)

Lisaks liikmesriikidevahelisele kooskõlastamisele on üleujutuste tõhusal ennetamisel ja leevendamisel vaja teha koostööd kolmandate riikidega. See on kooskõlas direktiiviga 2000/60/EÜ ja üleujutusriski maandamise rahvusvaheliste põhimõtetega, nagu need töötati eelkõige välja ÜRO piiriüleste vooluveekogude ja rahvusvaheliste järvede kaitse ja kasutamise konventsiooni raames, mis on kiidetud heaks nõukogu otsusega 95/308/EÜ, (4) ja kõikide järgnevate kokkulepetega selle kohaldamisel.
(13)

Teatavate vedelate toodete osas sätestab direktiiv 75/106/EMÜ metroloogilised nõuded, mis on identsed nõukogu 20. jaanuari 1976. aasta direktiivis 76/211/EMÜ (teatavate toodete massi või mahu järgi pakendamist käsitlevate liikmesriikide õigusaktide ühtlustamise kohta) (7) sätestatud nõuetega. Seetõttu tuleks direktiivi 76/211/EMÜ muuta nii, et selle reguleerimisala hõlmaks ka need tooted, mis on praegu hõlmatud direktiiviga 75/106/EMÜ.
(9)

Siiski on vajalik ja proportsionaalne ette näha erandid ja mööndused sõidukitele, mille järelejäänud kasutusiga on lühike, mis on varustatud küljepeeglitega, mille vaatevälja suurus hõlmab peaaegu sama suurt ala, nagu on sätestatud direktiivis 2003/97/EÜ, ning millele on majanduslikult otstarbetu paigaldada kõnealuses direktiivis sätestatud nõuetele vastavaid peegleid.
3.

Omanik või pidaja tagab, et ettevõtte kõikidesse tootmisüksustesse on paigaldatud ventilatsiooni- ning vajadusel kütte- ja jahutussüsteemid, mis on kavandatud, valmistatud ja mida kasutatakse selliselt, et: a) kanade peade kõrgusel mõõdetuna ei ületa ammoniaagi (NH3) kontsentratsioon 20 ppm ja süsinikdioksiidi (CO2) kontsentratsioon ei ületa 3 000 ppm; b) kui varjus mõõdetud välistemperatuur on üle 30 °C, ei ületa sisetemperatuur välistemperatuuri rohkem kui 3 °C võrra; c) keskmine suhteline õhuniiskus ettevõtte tootmisüksuse siseruumis 48 tunni jooksul ei ületa 70 %, kui välistemperatuur on alla 10 °C.
(13)

Plastkattekihiga kaetud regenereeritud tsellulooskilede korral koosneb toiduga kokkupuutuv kiht materjalist, mis on sarnane toiduga kokkupuutumiseks ettenähtud plastmaterjalide ja -esemetega. Seetõttu on kohane, et 6. augusti 2002. aasta komisjoni direktiivis 2002/72/EÜ toiduga kokkupuutumiseks ettenähtud plastmaterjalide ja -esemete kohta (4) toodud sätted kehtiksid ka selliste kilede suhtes.
(11)

Vajadus selgitamise järele on eriti tungiv finantsindeksitel põhinevate tuletusinstrumentide puhul. Praegu on olemas palju finantsindekseid, mis on tuletisinstrumentide aluseks. Need indeksid erinevad oma koosseisu või oma koostisosade kaalu poolest. Kõikidel muudel juhtudel tuleb tagada, et avatud investeerimisfondid suudaksid täita oma kohustusi seoses portfelli likviidsusega, mis lähtub direktiivi 85/611/EMÜ artiklist 37, ja varade puhasväärtuse arvutamisega ning et aluseks oleva tuletisinstrumendi omadused ei mõjutaks neid kohustusi ebasoodsalt. Tuleks selgitada, et tuletisinstrumendid, mis põhinevad finantsindeksitel, mille koosseis on piisavalt mitmekesine ja mis kujutavad endast asjakohast võrdluspunkti turule, mida need käsitlevad, ja mille puhul tuleb esitada vajalikku teavet indeksi koosseisu ja arvutamise kohta, kuuluvad tuletisinstrumentide alla likviidse finantsvarana. Pädevad asutused võiksid teha koostööd CESRga, et kujundada ühised lähenemisviisid nende kriteeriumide igapäevaseks kohaldamiseks indeksite suhtes, mis põhinevad varadel, mida ei ole direktiivis üksikult määratletud varadena, millesse võib investeerida.
„c)

jäätmete vedu, kui kõnealune tegevus on hõlmatud Euroopa Parlamendi ja nõukogu 14. juuni 2006. aasta määruse (EÜ) nr 1013/2006 jäätmesaadetiste kohta (1) artikli 2 lõikega 35 ja see toimub arvestatavas koguses, olenemata kas tegu on ühekordse veoga või mitme omavahel seotud veoga;”
(4)

Komisjonile tuleks anda volitus võtta vastu direktiivide 73/239/EMÜ, (6) 88/357/EMÜ (7) ja 92/49/EMÜ rakendamiseks vajalikud meetmed, et võtta arvesse tehnilist arengut kindlustussektoris või finantsturgudel ning tagada kõnealuste direktiivide ühetaoline kohaldamine. Täpsemalt on nende meetmete eesmärk täiendada õiguslike vormide nimekirja, muuta kindlustusliikide nimekirja või kohandada selles nimekirjas kasutatavat terminoloogiat, täpsustada solventsusmarginaali koostisosi, muuta minimaalset garantiifondi, muuta kindlustustehniliste eraldiste kattena lubatavate varade nimekirja ja investeeringute ulatuse eeskirju, muuta vastavuseeskirjade leevendusi ning täpsustada määratlusi. Kuna need on üldmeetmed ja nende eesmärk on muuta direktiivide 73/239/EMÜ, 88/357/EMÜ ja 92/49/EMÜ vähemolulisi sätteid, muu hulgas täiendades neid uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
(4)

Komisjonile tuleks anda volitus võtta vastu direktiivi 2002/83/EÜ rakendamiseks vajalikud meetmed, et võtta arvesse tehnilisi arenguid kindlustussektoris või finantsturgudel ja tagada selle direktiivi ühtne kohaldamine. Sellised meetmed on välja töötatud selleks, et kohandada kasutatava solventsusmarginaali jaoks sobivaid osi, laiendada õiguslike vormide nimekirja, muuta kindlustusliikide nimekirja või kohandada nimekirjas kasutatavat terminoloogiat, täpsustada solventsusmarginaali koostisosi, muuta kindlustustehniliste eraldiste kattena lubatavate varade nimekirja ja investeeringute ulatuse eeskirju, muuta vastavuseeskirjade leevendusi, täpsustada määratlusi ja teha vajalikke tehnilisi kohandusi intressimäärade suhtes kohaldatavates maksimummäärasid kehtestavates eeskirjades. Kuna need on üldmeetmed ja nende eesmärk on muuta direktiivi 2002/83/EÜ vähemolulisi sätteid, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
(11)

Komisjoni direktiiviga 2005/79/EÜ (4) lisati lisaainete loetellu lisaaine, mille viitenumber on 30340, nimetus 12-(atsetoksü)steariinhappe 2,3-bis(atsetoksü)propüülester ja CASi number 330198-91-9. Direktiivi lisatud nimetus ja CASi number kajastavad ainult taotluses sisalduvat põhikoostisosa. Siiski hõlmab toiduohutusameti esitatud arvamus taotluses osutatud ainete segu ja mitte ainult selle põhikoostisosa. Kõnealune ainete segu on nüüd registreeritud CASi registris CASi numbri 736150-63-3 all nimetusega hüdrogeenitud kastoorõli monoglütseriidide atsetaadid. Seepärast on nüüd asjakohane muuta nimetust ja CASi numbrit, et ajakohastada kõigi segus esinevate ainete lube. Muutust arvestades määratakse uueks viitenumbriks 55910. Kuna ainele viitab nüüd viitenumber 55910, tuleks viitenumber 30340 välja jätta.
5.

B osa 4. veerus nõutud andmed, milles on märge „kui on lisatud”, on kohustuslikud, juhul kui koostisosa või söödalisand on lisatud või selle sisaldust spetsiaalselt suurendatud, et oleks võimalik saavutada eritoitmise eesmärki.
(5)

Atsefaadi, atseetamipriidi, karbentasiimi, kloromekvaadi, klorotaloniili, kloropürifossi, tsüflutriini, tsüpermetriini, tsüromasiini, dieldriini, dimetoaadi, esfenvaleraadi, famoksadooni, fenitrotiooni, indoksakarbi, lambda-tsühalotriini, mepanipüriimi, metalaksüül-M-i, metidatiooni, metoksüfenosiidi, pümetrosiini, püraklostrobiini, tiaklopriidi ja metüültiofanaadi suhtes on kehtestatud akuutsed standarddoosid. Tarbijate akuutset kokkupuudet kõnealuse pestitsiidiga selliste toiduainete kaudu, mis võivad sisaldada nende pestitsiidide jääke, on hinnatud ja mõõdetud vastavalt ühenduses praegu kasutatavatele menetlustele ja tavadele, võttes arvesse Maailma Terviseorganisatsiooni avaldatud juhiseid. Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse kohta, (6) on arvesse võetud. Toidu kaudu omastamise hindamise põhjal tuleks kõnealuste pestitsiidide jääkide piirnormid kindlaks määrata viisil, mis tagab, et ei ületata akuutset standarddoosi. Muude ainete puhul on kättesaadavate andmete hindamine näidanud, et akuutset standarddoosi ei ole vaja kehtestada ja seetõttu ei ole lühiajaline hinnang vajalik.
„3

klotianidiin

(E)-1-(2-kloro-1,3-tiasool-5-üülmetüül)-3-metüül-2-nitroguanidiin EÜ nr: 433-460-1 CASi nr: 210880-92-5

950 g/kg

1. veebruar 2010

31. jaanuar 2012

31. jaanuar 2020

8
(6)

Uuringud näitavad, et etofeenproksi sisaldavate biotsiidide kasutamisel puidukonservandina võib eeldada, et need vastavad direktiivi 98/8/EÜ artikli 5 nõuetele. Ent lubatav risk inimeste tervisele on kindlaks tehtud üksnes hooajalise ja vahelduva (kuni 3 kuud aasta kohta) kasutamise puhul. Seepärast on asjakohane kanda etofeenproks direktiivi 98/8/EÜ I lisasse, et kõikides liikmesriikides oleks võimalik etofeenproksi sisaldavate biotsiidide puidukonservandina kasutamise lube välja anda, muuta või tühistada vastavalt direktiivi 98/8/EÜ artikli 16 lõikele 3. Aastaringseks kasutamiseks ettenähtud toodetele kasutuslubade andmiseks tuleb esitada andmed nahakaudse imendumise kohta, millest peab olema näha, et tooteid saab kasutada ilma tervist liigselt ohtu seadmata.
(1)

Direktiiviga 76/768/EMÜ keelatakse kasutada kosmeetikatoodetes aineid, mida liigitatakse vastavalt nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) (2) I lisale 1., 2., ja 3. kategooria kantserogeenseteks, mutageenseteks või reproduktiivset funktsiooni kahjustavateks aineteks. Direktiivis 67/548/EMÜ 3. kategooriasse liigitatud ainete kasutamist võib siiski lubada tingimusel, et neid on hinnatud tarbekaupade teaduskomitees ja komitee on need ained heaks kiitnud.
(7)

Samuti on vajalik, et toiduainete märgistuses sisalduks selge informatsioon glütsürrisiinhappe või selle ammooniumsoola sisaldusest maiustustes ja jookides. Glütsürrisiinhappe või selle ammooniumsoola kõrge sisalduse korral nendes toodetes tuleks tarbijaid, eriti neid, kes kannatavad hüpertoonia all, lisaks hoiatada aine üleannustamise eest. Selleks, et tagada tarbijate ühtne arusaam sellisest informatsioonist, tuleks eelistada levinud termini „lagrits” kasutamist.
(3)

12. juuni 2007. aasta arvamuses on toiduohutusamet teatanud, et suure kaltsiumisisaldusega sööt, kui seda manustada lüpsilehmadele poegimise perioodil, võib olla väga tõhus vahend vasikate tetaania kergete juhtude ravis ja korduvate haigusjuhtude ärahoidmisel, mistõttu tuleks lisada uus kanne vasikate tetaania ohu vähendamise meetmete loetelusse. (5) Toiduohutusamet on teatanud, et ei saa täielikult välistada vähest ohtu loomade tervisele, mistõttu tuleb võrrelda ühekordse haigestumise ohtu ja aine manustamisest tulenevat üldist kasu. Et piimakarja pidaja saaks teha sellekohaseid hinnanguid, esitatakse etiketil andmed erinevate kaltsiumi allikate ja koguste kohta. Lisaks eelnevale esitatakse etiketil ka soovitus pöörduda nõu saamiseks söötade spetsialisti poole. Toiduohutusameti hinnangul ei ole ohtu tarbijatele ega ka täiendavat ohtu ümbritsevale keskkonnale. Seega tuleks suure kaltsiumisisaldusega sööt lisada direktiivi 94/39/EÜ lisa B osas esitatud kasutusotstarvete loetelu jaotisesse „vasikate tetaania ohu vähendamiseks”.
(4)

Komisjonile tuleks anda volitus kohandada lisasid ning võtta vastu täitmise jälgimise eeskirjad. Kuna need on üldmeetmed ja nende eesmärk on muuta direktiivi 2002/96/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
(4)

Komisjonile tuleks anda volitus kehtestada tehnospetsifikaate ja standardmeetodeid ning kohandada teatavaid lisasid. Kuna need on üldmeetmed ja nende eesmärk on muuta direktiivi 2000/60/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
(4)

Komisjonile tuleks anda volitus võtta vastu tehnilised kohandused ja rakendusmeetmed, et muu hulgas võtta arvesse finantsturgude tehnilist arengut ja tagada direktiivi 2006/48/EÜ ühtne kohaldamine. Nende meetmete eesmärk on täpsustada määratlusi, muuta vabastuste ulatust, täpsustada või täiendada kõnealuse direktiivi sätteid, tehes tehnilisi kohandusi seoses omavahendite määramisega ning riskide ja riskipositsioonide struktuuri, arvutamise ja hindamisega. Kuna need on üldmeetmed ja nende eesmärk on muuta direktiivi 2006/48/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.